આ ઘટના મંગળવારે મોડી સાંજે સુજાનપુર વિસ્તારમાં ઘટી હતી. લૂંટનો ભોગ બનેલ કમ્પ્યૂટર એન્જિનિયર ગૌરવ પઠાણિયાએ જણાવ્યું હતું કે તે ફેમિલી સાથે સુજાનપુરમાં ખરીદી માટે આવ્યો હતો. ભીડના કારણે તેણે કારને પુલ નં.૭ પાસે પાર્ક કરી હતી. દરમિયાન તેની પાસે ત્રણ શખ્સ આવ્યા હતા. એક શખ્સે લિફટ માગી હતી અને ગૌરવે કારનો કાચ નીચે ઉતારતાં જ એક લૂંટારાએ તેના પર રિવોલ્વર તાકીને બહાર નીકળવા કહ્યું હતું. ત્યાર બાદ ત્રણેય લૂંટારુઓ કારમાં સવાર થઇને માધોપુર તરફ ફરાર થઇ ગયા હતા.